Document ID: 32003R0150

Reference:
02/ 15
BG
Официален вестник на Европейския съюз
71
32003R0150
L 025/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 150/2003 НА СЪВЕТА
от 21 януари 2003 година
за суспендиране на вносните мита върху определено въоръжение и военна екипировка
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията (1),
като има предвид, че:
(1)
Общността се основава на митнически съюз, който изисква еднакво прилагане на Общата митническа тарифа при внасянето във всички държави-членки на продукти, с произход от трети страни, освен ако специални разпоредби на Общността не предвиждат друго.
(2)
В интерес на цялата Общност е държавите-членки да могат да снабдяват въоръжените си сили с най-съвременното въоръжение и военна екипировка. С оглед на бързото технологично развитие в този индустриален сектор в световен мащаб честа практика е органите на държавите-членки, отговорни за националната отбрана, да се снабдяват с въоръжение и военна екипировка от производители или други доставчици, установени в трети страни. В интерес на сигурността на държавите-членки, в интерес на Общността е някои от тези въоръжения и военна екипировка да се внасят без мита.
(3)
За да се прилага еднакво суспендирането на тези мита, е уместно да се състави общ списък на въоръженията и военната екипировка, които подлежат на суспендиране на митата. Предвид особеното естество на въпросните продукти също така е удачно частите, компонентите и сглобките, предназначени да се влагат или фиксират в изброените в списъка стоки, както и тези, предназначени за поправка, подновяване или поддръжка на тези стоки, и стоките, необходими за учения или изпитания на изброените в списъка стоки, да могат да се внасят без мита. Вносът на военни съоръжения, които не фигурират в настоящия регламент, се облага с митата, предвидени в Общата митническа тарифа.
(4)
Тъй като компетентните органи на държавите-членки са с най-различна организационна структура, е уместно за митнически цели да бъде определено крайното потребление на внесените материали, съгласно Регламент (ЕИО) № 2913/92 на Съвета от 12 октомври 1992 г. относно създаването на Митническия кодекс на общността (2) и регламентите относно неговото прилагане (по-долу наричан „Митнически кодекс“). За да се намали административната тежест върху въпросните органи, е подходящо да се определи краен срок за митнически надзор.
(5)
За да се запази военната тайна на държавите-членки, е необходимо да се предвидят специални административни процедури за суспендиране на митата. Изготвянето на декларация от компетентния орган на държавата-членка, за която са предназначени въоръженията или военната екипировка, която може да служи и за митническа декларация съгласно разпоредбите на Митническия кодекс, представлява достатъчна гаранция, че необходимите условия са изпълнени. Декларацията следва да се изготви под формата на сертификат. Подходящо е да се уточни формата на сертификатите, която да позволи обработването на декларациите по електронен път.
(6)
Необходимо е да се определят правилата за предаване на информация между държавите-членки относно количеството, стойността и броя на издадените сертификати и относно процедурите за прилагане на настоящия регламент,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент определя условията за автономно суспендиране на вносните мита на определено въоръжение и военни съоръжения, внесени от трети страни от органите, отговорни за отбраната на държавите-членки или от тяхно име.
Член 2
1.   Митата от Общата митническа тарифа, дължими при вноса на стоките, изброени в приложение 1, се суспендират напълно, когато въпросните стоки се използват от въоръжените сили на една държава-членка, или от името на тези въоръжени сили, самостоятелно или в сътрудничество с други държави, за защита на териториалната цялост на въпросната държава-членка или в рамките на международни мироопазващи операции и операции, поддържащи мира, или пък за други военни цели като например защитата на гражданите на държавите-членки на Европейския съюз, в случай на военни или социални безредици.
2.   Тези мита се суспендират напълно също за:
а)
части, компоненти и сглобки, предназначени да се влагат или фиксират в стоките, изброени в списъка на приложения I и II, или в частите, компонентите и сглобките на въпросните стоки, или за поправка, подновяване или поддръжка на тези стоки;
б)
стоки, внесени с предназначение за учения или изпитания на стоките, изброени в таблиците от приложения I и II.
3.   Внесените стоки, съгласно приложение I и параграф 2 от настоящия член отговарят на условията, предмет на условията за крайното потребление, предвидени в членове 21 и 82 от Регламент (ЕИО) № 2913/92 и в регламентите по прилагането му. Митническият надзор върху крайното потребление се прекратява три години след датата на пускането в свободно обращение.
4.   Употребата на стоките, изброени в приложение I за учения или временното използване на тези стоки на митническата територия на Общността от въоръжените сили или от други сили за граждански цели в случай на форсмажорни обстоятелства или природни бедствия не противоречи на разпоредбите за крайното потребление, определени в параграф 1.
Член 3
1.   Искането за пускане в свободно обращение на стоките, за които е поискано суспендиране на митото по силата на член 2, се съпровожда със сертификат, издаден от компетентния орган на държавата-членка, чиито въоръжени сили са получатели на стоките. Сертификатът с форма, посочена в приложение III, се представя на митническите органи на внасящата държава-членка заедно със стоките, за които се отнася. Той може да замести митническата декларация, предвидена в членове от 59 до 76 от Регламент (ЕИО) № 2913/92.
2.   По причини, свързани с военната тайна и без да се взема предвид параграф 1, издаването на сертификата и вносът на стоките могат да бъдат предоставени на други органи, определени за тази цел от внасящата държава-членка. В този случай компетентният орган, който издава сертификата, предоставя всяка година на митническите органи на своята държава-членка, преди 31 януари и 31 юли, обобщаващ доклад за този внос. Отчетът е за период от шест месеца, непосредствено предхождащи месеца, в който се представя докладът. Той посочва броя и датата на издаване на сертификатите, датата на вноса и общата му стойност, както и брутното тегло на стоките, внесени със сертификатите.
3.   Издаването и представянето на сертификата пред митническите органи или други органи, отговорни за митническото освобождаване, могат да се извършват по електронен път при спазването на разпоредбите на член 292, параграф 3 от Регламент (ЕИО) № 2454/93 на Комисията от 2 юли 1993 г. относно някои разпоредби за прилагането на Регламент (ЕИО) № 2913/92 (3).
4.   Настоящият член се прилага mutatis mutandis за внесените стоки, изброени в приложение II.
Член 4
Освен в случаите по член 2, параграф 4, всяка употреба на стоките, изброени в приложение I или описани в член 2, параграф 2 за цели, различни от предвидените по член 2, параграф 1 през периода на митническия надзор, се съобщава от компетентния орган на държавата-членка, който издава сертификата, или който употребява стоките на митническите органи на държавата-членка, в съответствие с членове 21 и 87 от Регламент (ЕИО) № 2913/92.
Член 5
1.   Всяка държава-членка съобщава на Комисията имената на органите, които са компетентни да издават сертификата по член 3, параграф 1, както и спесимен на печата, използван от тези органи. Всяка държава-членка съобщава на Комисията също така и името на органа, компетентен да освобождава внесените стоки в случаите по член 3, параграф 2. Комисията предоставя тази информация на митническите органи на другите държави-членки.
2.   Когато стоките се пускат в свободно обращение в държава-членка, различна от тази, която е издала сертификата, митническите органи на внасящата държава-членка представят копие от сертификата на митническата администрация на държавата-членка, чийто компетентен орган е издал сертификата.
Когато съгласно член 3, параграф 2 стоките се допускат от други органи в държава-членка различна от тази, в която е издаден сертификатът, тези органи предоставят копие от сертификата направо на органа, който го е издал.
3.   Органът на всяка държава-членка, компетентен да издава сертификата по член 3, параграф 1, запазва копие от издадените сертификати и от документите, които удостоверяват, че суспендирането е било коректно приложено, за период от три години след датата на приключване на митническия надзор на въпросните стоки.
Член 6
Комисията информира държавите-членки за постъпили предложения за изменения в таблиците от приложения I и II, постъпили от някоя държава-членка.
Член 7
1.   Всяка държава-членка информира Комисията за административното прилагане на настоящия регламент в срок от шест месеца, считано от влизането му в сила.
2.   Най-късно три месеца след приключването на всяка календарна година държавите-членки предоставят на Комисията информация за общия брой на издадените сертификати, тяхната обща стойност и брутното тегло на стоките, внесени по силата на настоящия регламент.
Член 8
Настоящият регламент влиза в сила в деня след датата на публикуването му в Официален вестник на Европейските общности.
Той се прилага от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 януари 2003 година.
За Съвета
Председател
N. CHRISTODOULAKIS
(1)  ОВ C 265, 12.10.1988 г., стр. 9.
(2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 2700/2000 (ОВ L 311, 12.12.2000 г., стр. 17).
(3)  ОВ L 253, 11.10.1993 г., стр. 1. Регламент, последно изменен с Регламент (ЕО) № 993/2001 (ОВ L 141, 28.5.2001 г., стр. 1).
ПРИЛОЖЕНИЕ І
СПИСЪК НА ВЪОРЪЖЕНИЯТА И ВОЕННИТЕ СЪОРЪЖЕНИЯ, ЗА КОИТО ВНОСНИТЕ МИТА СЕ СУСПЕНДИРАТ (1)
2804
2825
3601
3602
3603
3604
3606
3701
3702
3703
3705
3707
3824
3926
4202
4911
5608
6116
6210
6211
6217
6305
6307
6506
7308
7311
7314
7326
7610
8413
8414
8415
8418
8419
8421
8424
8427
8472
8479
8502
8516
8518
8521
8525
8526
8527
8528
8531
8535
8536
8539
8543
8544
8701
8703
8704
8705
8709
8710
8711
8716
8801
8802
8804
8805
8901
8903
8906
8907
9004
9005
9006
9008
9013
9014
9015
9020
9022
9025
9027
9030
9031
9302
9303
9304
9306
9307
9404
9406
(1)  Кодове по КН, прилагани от 1 януари 2003 г., приети с Регламент (ЕО) № 1832/2002 на Комисията от 1 август 2002 г., който изменя приложение І към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 290, 28.10.2002 г., стр. 1).
ПРИЛОЖЕНИЕ ІІ
СПИСЪК НА ВЪОРЪЖЕНИЯТА И ВОЕННИТЕ СЪОРЪЖЕНИЯ С НУЛЕВА МИТНИЧЕСКА СТАВКА, ЗА КОИТО МОГАТ ДА СЕ ПРИЛАГАТ ПРОЦЕДУРИТЕ ЗА ВНОС ПО ЧЛЕН 3 (1)
4901
8426
8428
8429
8430
8470
8471
8517
8524
9018
9019
9021
9026
9301
(1)  Кодове по КН, прилагани от 1 януари 2003 г., приети с Регламент (ЕО) № 1832/2002 на Комисията от 1 август 2002 г., който изменя приложение І към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 290, 28.10.2002 г., стр. 1).
ПРИЛОЖЕНИЕ III

Summary:
Суспендиране на вносните мита върху определено въоръжение и военна екипировка
Суспендиране на вносните мита върху определено въоръжение и военна екипировка
 
РЕЗЮМЕ НА:
Регламент (ЕО) № 150/2003 за суспендиране на вносните мита върху определено въоръжение и военна екипировка
КАКВА Е ЦЕЛТА НА РЕГЛАМЕНТА?
Целта му е да се суспендират вносните мита на определено въоръжение и военни съоръжения, за да се позволи на органите на държавите от ЕС, отговорни за отбраната, да се снабдяват с най-добрите налични в света военни материали.
Той се прилага само за стоки, внесени от (или от името на) органите на държавите от ЕС, отговорни за отбраната.
ОСНОВНИ АСПЕКТИ
Суспендиране на мита
С регламента се суспендират митата от общата митническа тарифа, приложими за въоръжение или военни материали, при условие че стоките се използват от (или от името на) въоръжените сили на държава от ЕС, например:за защита на териториалната цялост на държавите от ЕС,за участие в международни мироопазващи операции,за други мисии, като например защитата на гражданите на ЕС.Приложение I към регламента определя списъка на стоките, които отговарят на условията за това освобождаване. Всички материали, които не са посочени в регламента и в приложенията към него, подлежат на митническо облагане дори ако са внесени от въоръжените сили на държава от ЕС.
Засегнати стоки
Стоките, за които се суспендират митата, са оръжия и боеприпаси, включително части и принадлежности, определени редки газове, експлозиви, детонатори, определени фотографски материали и определени химически продукти.
Регламентът прилага прекратяването на митническите дългове и за внесените части, компоненти и сглобки, които са предназначени да се влагат или фиксират в изброените в приложенията стоки или които са необходими за учения или изпитания.
Частни дружества
Частните дружества със седалище в ЕС ще могат да внасят стоките без мита, при условие че произвеждат съответната военна екипировка и че осигуряват крайни продукти на органите в държавите от ЕС, отговорни за отбраната. Всички останали потребители подлежат на митническо облагане.
ПРОЦЕДУРИ И СРЕДСТВА ЗА КОНТРОЛ
Сертификат
Искането за пускане в свободно обращение на тези стоки трябва да се съпровожда със сертификат, издаден от компетентния орган на държавата от ЕС, за чиито въоръжени сили са предназначени стоките.
Моделът за този сертификат е посочен в приложение III към регламента. Той трябва да се предаде на митническите органи на внасящата държава от ЕС заедно със стоките, за които се отнася.
Военна тайна
За да се гарантира военната тайна, има конкретна административна процедура за предоставянето на суспендиране на мита: органите, отговорни за националната отбрана, могат да издадат сертификата вместо обичайните митнически служби. Органите трябва да бъдат надлежно уведомени.
Митнически надзор
Засегнатите стоки подлежат на условия за крайно потребление, определени от Митническия кодекс на ЕС, т.е. потреблението им ще бъде контролирано. Митническият надзор върху крайното потребление се прекратява 3 години след датата на пускането в свободно обращение.
За целите на митническия надзор компетентният орган, издаващ сертификата или употребяващ стоките, трябва да уведоми митническите органи в своята държава, за всяка употреба на стоките за цели, различни от посочените в регламента.
Обмен на информация
Държавите от ЕС трябва да съобщават имената на упълномощените да издават сертификата. Европейската комисия предоставя тази информация на митническите органи на другите държави от ЕС.
Държавите от ЕС трябва да информират Комисията за прилагането на регламента и да изпращат информация всяка година до Комисията за броя на издадените сертификати заедно с общата стойност и брутното тегло на стоките, внесени по силата на регламента.
ОТКОГА СЕ ПРИЛАГА РЕГЛАМЕНТЪТ?
Той се прилага от 1 януари 2003 г.
ОБЩА ИНФОРМАЦИЯ
За допълнителна информация вж.:Данъчно облагане и мита: суспендиране (Европейска комисия).
ОСНОВЕН ДОКУМЕНТ
Регламент (ЕО) № 150/2003 на Съвета от 21 януари 2003 година за суспендиране на вносните мита върху определено въоръжение и военна екипировка (ОВ L 25, 30.1.2003 г., стр. 1—6)
последно актуализация 10.11.2017